


Z A P I S N I K
12. sjednice Vijeća MO “Nadbiskup Antun Bauer“
održane dana 31. ožujka 2022. g. s početkom u 18.00 sati  u prostorijama 
MO „Nadbiskup Antun Bauer“, Bauerova 21

Nazočni članovi Vijeća MO: Ante Barišić, Marina Bauer, Bojana Ivanišević, Zlatan Krajina i Goranka Tropčić Zekan.
Predsjednica Vijeća MO pozdravlja sve prisutne i konstatira da su nazočni svi članovi/ice Vijeća te su stečeni uvjeti za raspravu i pravovaljano odlučivanje.
Prije utvrđivanja dnevnog reda gđa. Tropčić Zekan predlaže usvajanje zapisnika 11. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 11. sjednice Vijeća MO.
Predsjednica Vijeća otvara raspravu o predloženom Dnevnom redu 12. sjednice Vijeća MO i dodatno predlaže tri nove točke. Vijeća jednoglasno, bez rasprave, donosi sljedeći dopunjeni
                                                                 DNEVNI  RED
1. Financijski plan MO N.A.Bauer za 2022.- Ostali nespomenuti rashodi poslovanja VMO – donošenje Zaključka
2. [bookmark: _Hlk99698975]Plan MKA MO N.A.Bauer za 2022 – održavanje nerazvrstanih cesta/asfalterski program – donošenje Zaključka
3. [bookmark: _Hlk87947576]Prijedlog odluke o izradi izmjena i dopuna Detaljnog plana uređenja Ilica - Preobraženska - Preradovićev trg -  Varšavska – Gundulićeva 
4. Zahtjev za korištenje prostora – donošenje Zaključka
5. [bookmark: _Hlk99699830]Odgovori Gradskog ureda za promet na Zaključke donesene na 2. sjednici VMO N.A.Bauer
6. Stanje u vezi problema grafita na pročeljima 
7. Komunikacija sa građanima
8. Pitanja, prijedlozi i razno

Ad.1. Financijski plan MO N.A.Bauer za 2022.- Ostali nespomenuti rashodi poslovanja VMO – donošenje Zaključka

Predsjednica Vijeća je obavijestila članove po potrebi specificiranja Ostalih nespomenutih rashoda poslovanja VMO na uredski materijal i pribor, sredstva za čišćenje, te protokolarne potrebe. Povela se rasprava o potrebama, te je zaključeno da trenutno ne trebamo baš ništa. Obzirom da je već sada potrebno naručiti materijal, pribor, vijence, svijeće i sve slično, mišljenja smo da je to neracionalno i nepotrebno. Svu navedenu opremu, materijal i pribor bi trebalo naručivati prema potrebi, a ne po principu procjena i na način „samo da se kupi i samo da se potroši raspoloživi novac“. Smatramo to pogrešnim načinom, te smo uvjereni da se taj novac može iskoristiti na pametniji način. 
Slijedom navedenoga, donosimo Zaključak da ne trebamo ništa, te da nemamo namjeru koristit sredstva u iznosu od 4.200,00 kn navedena pod: Ostali nespomenuti rashodi poslovanja VMO. 
ZAKLJUČAK
O PRIJEDLOGU UTROŠKA SREDSTAVA SA POZICIJE
OSTALI NESPOMENUTI RASHODI POSLOVANJA


1. Vijeće Mjesnog odbora „Nadbiskup Antun Bauer“ iz Razdjela Proračuna Grada Zagreba 00502 na poziciji 248-3299 za 2022. ima 4.200,00 kn.

  2.    Vijeće Mjesnog odbora „Nadbiskup Antun Bauer“ se odlučio ne koristiti navedena    
          sredstva.

  3.  Zaključak dostaviti Vijeću Gradske četvrti Donji grad i Gradskom uredu za mjesnu       
        samoupravu, civilnu zaštitu i sigurnost..


Ad.2. Plan MKA MO N.A.Bauer za 2022 – održavanje nerazvrstanih cesta/asfalterski program – donošenje Zaključka

MO N.A.Bauer nema u planu koristiti sredstva za Redovito održavanje nerazvrstanih cesta raspoređena za asfalterski program u iznosu od 97.000,00 kn. Suglasni smo da se sredstva mogu koristiti za potrebe asfalterskog programa ostalih MO na području naše Gradske četvrti. Članovi jednoglasno donose

ZAKLJUČAK
1. Vijeće Mjesnog odbora Nadbiskup Antun Bauer preusmjerilo je sredstva za asfalterski program u iznosu od 97.000 kn za potrebe Vijeća Gradske četvrti Donji grad, dok sredstva za ostale poslove redovitog održavanja ostaju u sredstvima mjesnog odbora.

2. Ovaj će zaključak biti dostavljen Vijeću Gradske četvrti Donji grad na daljnje  postupanje.

Ad. 3.	Prijedlog odluke o izradi izmjena i dopuna Detaljnog plana uređenja Ilica - Preobraženska - Preradovićev trg - Varšavska – Gundulićeva  

Članovi Vijeća informirani su o Prijedlogu odluke o izradi izmjena i dopuna Detaljnog plana uređenja Ilica - Preobraženska - Preradovićev trg - Varšavska – Gundulićeva. 
Prijedlog  je razmotren i nakon duže rasprave većinom glasova (tri za i dva suzdržana) je ocijenjen pozitivno. 

Ad. 4.	Zahtjev za povremeno korištenje prostora – donošenje Zaključka

Predsjednica je obavijestila članove o pristigloj molbi SDP-a koji su izrazili želju za korištenjem prostora svake srijede od 19 do 21 sat.

Članovi vijeća su jednoglasno prihvatili molbu SDP-a te donijeli sljedeći 

                                              Z A K L J U Č A K

1. Političkoj stranci SDP odobrava se povremeno korištenje dvorane u objektu mjesne samouprave, Zagreb, Bauerova 21 u terminu  srijedom  od 19,00 - 21,00 sat.

2. Prostor iz točke 1. ovog zaključka koristit će  SDP bez naknade.

3. SDP se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 

Ad. 5. Odgovori Gradskog ureda za promet na Zaključke donesene na 2. sjednici VMO N.A.Bauer

Predsjednica Vijeća obavijestila je članove o odgovorima koje smo dobili od Gradskog ureda za obnovu, prostorno uređenje, izgradnju, graditeljstvo, komunalne poslove i promete, a vezano za naše Zaključke o potrebi smirivanja prometa donesene na 2. sjednici VMO.
Povela se rasprava i svi članovi vijeća su bili vrlo neugodno iznenađeni, te vidno razočarani s dopisima iz Gradskog ureda. 

Uspornik Bauerova:
Potreba ugradnje uspornika, točnije, uzdignute plohe na kolnik Bauerove ulice – na mjestu postojećeg pješačkog prelaza, tj. neposredno nakon raskrižja s Ulicom Šandora Brešćenskog je stvarna potreba. U dopisu se navodi da je izvršena prometno-sigurnosna analiza, te da je ista pokazala da ne postoji potreba za izmjenom postojeće regulacije prometa u zoni predmetnog raskrižja.
Mi članovi VMO jednoglasno molimo/tražimo da nam se dostavi predmetna analiza. Mi, kao i naši sugrađani, koji prelazimo Bauerovu ulicu na predmetnom raskrižju, svakodnevno svjedočimo nizu situacija koje su izuzetno opasne za pješake. Velikom srećom još se nije dogodila (barem nama nije poznato) tragedija, ali mišljenja smo da je samo pitanje vremena. Stoga izričito tražimo da Gradski ured u suradnji s PU Zagrebačkom još jednom razmotri svoju odluku. 
Isto tako smo zaključili da ćemo poslati dopis direktno nadležnom Gradskom uredu.

Zatvaranje Male Martićeve
Odgovor nam nije jasan, te ljubazno molimo pojašnjenje. Naime, u odgovoru se navodi da je člankom 7. Odluke o uređenju prometa na nerazvrstanoj cesti propisana dopuštenost prometa svima na javnoprometnim površinama pod jednakim uvjetima na način propisan zakonom i spomenutom Odlukom. 
Potom se navodi da je predmetna cesta nerazvrstana cesta  i da je promet dopušten samo interventnim i komunalnim vozilima te tražite od Gradskog ureda za mjesnu samoupravu, civilnu zaštitu i sigurnost da se očituje po navedenom i da Vas  o tome obavijesti.
Slijedom navedenog, molimo nadležni ured da nam objasni da li smatraju kako se radi o cesti na kojoj je sukladno članku 7. Odluke o uređenju prometa dozvoljen promet samo interventnim i komunalnim vozilima te traže provjeru stanja na terenu ili se radi o cesti na kojoj je dozvoljen promet svima pod jednakim uvjetima te stoga nema osnova da se zabrani prometovanje ostalih vozila.
Naime, s obzirom da kao članovi mjesnog odbora često prolazimo tom cestom, ovim putem Vas obavještavamo da po toj cesti svakodnevno prolaze sva vozila i da nema znaka kojim se isto zabranjuje. 
Stoga Vas molimo  da nam se sukladno ovim činjenicama dostavi pojašnjenje primljenog odgovora. 
Zaključeno je da ćemo poslati dopis direktno nadležnom Gradskom uredu.


Ad. 6. Razno
Predsjednica je obavijestila članove Vijeća da će ponovno započeti dežurstva službenika mjesne samouprave u prostoru MO jednom mjesečno. Povela se rasprava o dežurstvima članova VMO, te smo zaključili da sadašnji epidemiološki uvjeti to omogućavaju. Predloženo je da dežurstva budu zadnji četvrtak u mjesecu u vremenu od 18 do 20 sati, te je prijedlog jednoglasno usvojen. U slučaju potrebe ili većeg odaziva građana, uvesti ćemo s vremenom i dodatne termine dežurstava.
Vijećnica Marina Bauer će dopuniti pripremljeni letak, koji ćemo tiskati u dovoljnom broju primjeraka i dijeliti građanima tijekom vikenda od 22. do 24.4. Prvo dežurstvo biti će 28.4.2022.

Raspravljalo se je ponovno o grafitima, te su vijećnici upoznati s trenutnim mogućnostima i potrebnim koracima za skidanje grafita, te o mogućnostima sufinanciranja istih od strane Grada. 

Vijećnica Marina Bauer je primijetila da su djelatnici Zrinjevca, osim što obavljaju redovno održavanje, uklonili i neka stabla iz Parka kod Grge Martića, a čiji panjevi izgledaju posve zdravo. Predložila je da se obratimo pismeno Zrinjevcu s upitom zašto je to učinjeno. Predsjednica Goranka Tropčić Zekan predložila je da pokušamo dogovoriti sastanak s Zrinjevcem s ciljem da se odmah dobiju odgovori i objašnjenja, te da se razmjene informacije o budućim planovima. Zaključeno je da ćemo stupiti u kontakt s nadležnom osobom u Zrinjevcu i dogovoriti način komunikacije i suradnje.


Sjednica je završila u 20:00.
Zapisnik vodila: Goranka Tropčić Zekan



Predsjednica
MO „Nadbiskup Antun Bauer“

Goranka Tropčić Zekan, v.r.

KLASA:  024-08/22-003/670
URBROJ: 251-13-11-22-2
Zagreb,  31.03.2022.                                                                         

